laion/Wikipedia-Exotic huggingface dataset:
অচ্যুত লহকর

অচ্যুত লহকর (ইংরেজি: Achyut Lahakar; অসমীয়া: অচ্যুত লহকর) অসমের ভ্রাম্যমাণ থিয়েটারের জনক রুপে বিখ্যাত । পরিভ্রমী নাট্যদল যেমন যাত্রা, অপেরা ইত্যাদি থেকে পৃথক ভ্রাম্যমাণ থিয়েটার সৃষ্টি করা ছাড়াও তিনি দিপাবলী নামক একটি আলোচনা পত্রিকা সম্পাদনা ও প্রকাশ করেছিলেন। তিনি চলচ্চিত্র ও নাটক রচনা করা ছাড়াও থিয়েটারের বিভিন্ন কৌশল আবিষ্কার করেছিলেন। অতুল চন্দ্র হাজরিকা পুরস্কার দ্বারা সম্মানিত অচ্যুত লহকরকে মঞ্চ প্রভাকর নামেও জানা যায়। ১৯৩১ সনের জুলাই মাসের ৯জুন তারিখে অসমের পাঠশালার নিকটবর্তী বাগণা নামক স্থানে অচ্যুত লহকর জন্মগ্রহণ করেন। তাঁর পিতার নাম গৌরীকান্ত লহকর ও মাতার নাম কান্তিপ্রীয়া লহকর। তিনি পাঠশালা মজলীয়া বিদ্যালয় থেকে প্রাথমিক শিক্ষা গ্রহণ করেন ও ১৯৪৯ সনে বজালী হাইস্কুল( বর্তমান বজালী উচ্চতর মাধ্যমিক বিদ্যালয়) থেকে প্রবেশিকা পরীক্ষায় উত্তীর্ণ হন। সেই সময়ে তাঁর পিতৃবিয়োগ হয় ফলে ঘরের সকল দায়িত্ব তাঁকে বহন করিতে হয়।তিনি কলকাতার সেন্ট পল কলেজের বাণিজ্য শাখায় নামভর্তি করেন। কিন্তু তিনি অধ্যয়ন অসমাপ্ত করে পাঠশালায় ফিরে আসেন ও বজালী মহাবিদ্যালয় থেকে প্রাইভেট আই.এ পাশ করেন । তিনি পুনরায় কলকাতায় বি.এ অধ্যয়ন করার জন্য যান। কলকাতায় অধ্যয়নরত সময়ে তিনি অনুবাদের কাজ করে পারিশ্রমিক উপার্জন করেন। তিনি আব্রাহাম লিংকন ও গনতন্ত্র নামক গ্রন্থ অনুবাদ করেছিলেন। বি.এ অধ্যয়ন অসমাপ্ত করে তিনি পুনরায় গৃহে ফিরে আসেন ও তাঁর ভাতৃর দ্বারা প্রতিষ্ঠিত নটরাজ অপেরাকে নতুন রুপ দেওয়ার প্রয়াস করেন। এই প্রয়াসের ফলে ১৯৬৩ সনে ভ্রাম্যমাণ থিয়েটার নটরাজের জন্ম হয়। নটরাজ থিয়েটার হচ্ছে অসমের প্রথম ভ্রাম্যমাণ থিয়েটার। বরপেটা জেলার পাঠশালা নগরে ১৯৬৩ সনে এই নাট্যদলটি গঢ়ে উঠেছিল। ১৯৫৯ সনে পাঠশালায় সদানন্দ লহকরে গঠন করা নটরাজ অপেরার যাত্রাদলকে নিয়ে অচ্যুত লহকর নটরাজ থিয়েটার গঠন করেন। । "Eminent Personalities of Assam"। creative.sulekha.com। সংগ্রহের তারিখ ফেব্রুয়ারি ১৮, ২০১৩।  কিশোর কুমার কলিতা (লেখক-সংকলক) (২০১১)। ভ্রাম্যমাণ থিয়েটারর ইতিহাস (প্রথম খণ্ড)। পাঠশালা: সদৌ অসম ভ্রাম্যমাণ থিয়েটার প্রযোজক সন্থা।  মঞ্চপ্রভাকর। পাঠশালা: সদৌ অসম ভ্রাম্যমাণ থিয়েটার প্রযোজক সন্থা। ২০০৬।  কিশোর কুমার কলিতা (লেখক), কিশোর কুমার কলিতা আরু ড° রনজিৎ ডেকা (সম্পাদক), পাঠশালা, আনন্দরাম বরুৱা একাডেমী প্রকাশন, পাঠশালা, পৃষ্ঠা ১৫৯ -র পরা উল্লেখিত , ডিচেম্বর, ২০১১
আদিল হুসেইন

আদিল হুসেইন (অসমীয়া: আদিল হুছেইন; ৫ অক্টোবর ১৯৬৩) একজন ভারতীয় মঞ্চ, দূরদর্শন ও চলচ্চিত্র অভিনেতা। তিনি প্রধানত হিন্দি চলচ্চিত্রে অভিনয় করেন। তিনি দ্য রিলাকটেন্ট ফান্ডামেন্টেলিস্ট (২০১২) ও লাইফ অব পাই (২০১২)-এর মত আন্তর্জাতিক পর্যায়ের চলচ্চিত্রে অভিনয় করেছেন।। আসামের গোয়ালপাড়া জেলায় আদিল হুসেইন জন্মগ্রহণ করেন ও সেখানেই তার শৈশব অতিবাহিত হয়। তার পিতা পেশায় ছিলেন শিক্ষক। পিতা-মাতার ৭ সন্তানের মধ্যে আদিল ছিলেন কনিষ্ঠ।। বাল্যকাল থেকেই বিদ্যালয়ে অনুষ্ঠিত নাটকে অভিনয় করতেন আদিল হুসেইন।। তিনি ১৮ বৎসর ঘড় ছেড়ে দর্শন শিক্ষার জন্য গুয়াহাটির বি.বড়ুয়া কলেজে নামভর্তী করেন। মহাবিদ্যালয়ে অধ্যয়নরত অবস্থায় তিনি ব্যাঙ্গাত্মক চলচ্চিত্রে অভিনয় করেন। তিনি কিছুকাল অসমের ভ্রাম্যমাণ থিয়েটারে অভিনয় করেছিলেন। তিনি প্রায় ৬ বছর অসমে তার অভিনয় জীবন অতিবাহিত করেন। ১৯৯০ সাল থেকে ১৯৯৩ সাল পর্যন্ত তিনি নয়া দিল্লিতে অবস্থিত রাষ্ট্রীয় নাট্য বিদ্যালয় থেকে অভিনয় শিক্ষা লাভ করেন। এরপর তিনি চার্লস ওয়ালেস ইন্ডিয়া ট্রাস্ট থেকে বৃত্তি নিয়ে লন্ডনের ড্রামা স্টুডিও থেকে অভিনয়ে উচ্চশিক্ষা লাভ করতে সক্ষম হন। ১৯৯৪ সালে আদিল হুসেইন অসমে ফিরে এসে ভ্রাম্যমাণ থিয়েটার হেঙুল থিয়েটারে যোগদান করেন ও ৩ বছর থিয়েটারে অভিনয় করে দিল্লী চলে যান। তিনি পণ্ডিচেরীর অরবিন্দ্র আশ্রমে সৌপান বসু ও দিলীপ শঙ্কর থেকে অভিনয় শিক্ষা লাভ করেন। অভিনেতা হিসেবে তিনি ১৯৯৯ সালে ওথেলো: এ প্লে ইন ব্ল্যাক অ্যান্ড হোয়াইট নাটকের জন্য এডিনবার্গ ফ্রিঞ্জ পুরস্কার লাভ করেন। এরপর তিনি রয়স্টেন এবেল পরিচালিত গুডবাই ডেসডিমোনা নাটকে অভিনয়ের জন্যও প্রশংসিত হন। হাম্পির সোসাইটি ফোর আর্টিস্ট অ্যান্ড পারফর্মারের ২০০৪ সাল থেকে ২০০৭ সাল পর্যন্ত প্রশিক্ষক হওয়া ছাড়াও হেগ শহরের রয়েল কনজারভেটরি অব পারফর্মিং আর্ট ও রাষ্ট্রীয় নাট্য বিদ্যালয়ের একজন অনিয়মিত প্রশিক্ষক রূপে কার্যনির্বাহ করেন। আদিল হুসেইন বিবাহিত পুরুষ। তার একটি পুত্র সন্তান রয়েছে। তিনি বর্তমান দিল্লীর বাসিন্দা। "Life of Pi - a fascinating story"। EF News International। ২৮ নভেম্বর ২০১২। ১ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৫।  "Grey Matter"। India Today। ডিসেম্বর ২৮, ২০১২। ১৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ফেব্রু ২৫, ২০১৩।  "Psychologies: 'English Should Not Diminish Respect For All Languages'"। Tehelka। ২০১৩-০৩-০২। ৩ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ফেব্রু ২৫, ২০১৩।  "Steamed to perfection"। The Hindu। ৩ অক্টোবর ২০১২। ১৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৫।  "A new thinking woman's pin-up is born"। Time Out, Mumbai। ২৭ এপ্রিল ২০১২। ২২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৫।  "Role call"। The Hindu। ৯ সেপ্টেম্বর ২০১০।  "Goalpara boy hits the big time"। The Times of India। ২৩ মার্চ ২০১২। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৫।  "Adil Hussain: Destiny's child"। The Times of India, Crest Edition। ২৯ জানুয়ারি ২০১১। ১৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৫।  "I'm Sridevi's husband: Adil Hussain"। Hindustan Times। ১ এপ্রিল ২০১২। ৩ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৫।  ইন্টারনেট মুভি ডেটাবেজে আদিল হুসেইন (ইংরেজি)
অ্যান্ডি মোলস

অ্যান্ড্রু জেমস মোলস (ইংরেজি: Andy Moles; জন্ম: ১২ ফেব্রুয়ারি, ১৯৬১) ওয়ারউইকশায়ারের সোলিহাল এলাকায় জন্মগ্রহণকারী সাবেক ইংরেজ ক্রিকেটার। প্রথম-শ্রেণীর ক্রিকেটে ওয়ারউইকশায়ার এবং গ্রিকুয়াল্যান্ড ওয়েস্ট দলের পক্ষে খেলেছেন অ্যান্ডি মোলস। খেলোয়াড়ী জীবন শেষে নিউজিল্যান্ড ক্রিকেট দল ও পরবর্তীতে আফগানিস্তান দলে কোচের দায়িত্ব পালন করেছেন। ডানহাতি উদ্বোধনী ব্যাটসম্যান হিসেবে প্রথম-শ্রেণীর ক্রিকেট খেলেন। ১৯৮৬ থেকে ওয়ারউইকশায়ার দলের পক্ষে ক্রিকেট খেলেন। ৩৮.৫৯ গড়ে তিনি ১৩,৩১৬ রান সংগ্রহ করেন। ১৯৮০-এর দশকের শেষদিকে দক্ষিণ আফ্রিকার ঘরোয়া ক্রিকেটে গ্রিকুয়াল্যান্ড ওয়েস্টের পক্ষে তিন মৌসুম খেলেন ও ৬৪.১৬ গড়ে ১,৯৮৯ রান তোলেন। ১৯৯৭ সালে ওয়ারউইকশায়ার দলে খেলে অবসর নেন। খেলোয়াড়ী জীবন থেকে অবসর নেয়ার পর গ্রিকুয়াল্যান্ড ওয়েস্ট দলে পাঁচ বছর কোচের দায়িত্ব পালন করেন। ২০০৩ সালে কেনিয়ার কোচের দায়িত্ব পেলেও কেনিয়ান ক্রিকেট বোর্ড ও কেনিয়ার ক্রিকেটারদের মধ্যে ক্রমবর্ধমান উত্তেজনাপূর্ণ সময়কাল অতিবাহিত করেন। এরই জের ধরে ২০০৪ সালের শেষদিকে কোচের দায়িত্ব পালন থেকে পদত্যাগ করতে বাধ্য হন তিনি। জানুয়ারি, ২০০৫ সালে স্কটল্যান্ড দলের কোচের দায়িত্ব পান। কিন্তু জ্যেষ্ঠ খেলোয়াড়দের সাথে মতানৈক্য হওয়ায় একবছরেরও কম সময়ের মধ্যে দায়িত্ব ছেড়ে দেন। ২০০৬-০৭ মৌসুমে নিউজিল্যান্ডীয় ঘরোয়া ক্রিকেটে নর্দার্ন ডিস্ট্রিক্টসের কোচের দায়িত্বভার গ্রহণ করেন। প্রথম মৌসুমেই তিনি দলকে রাজ্য চ্যাম্পিয়নশীপের শিরোপা জয়ে সহায়তা করেন। নভেম্বর, ২০০৮ সালে নিউজিল্যান্ড ক্রিকেট কর্তৃপক্ষ অ্যান্ডি মোলসকে নিউজিল্যান্ড দল পরিচালনার জন্য জন ব্রেসওয়েলের স্থলাভিষিক্ত করে। কিন্তু অক্টোবর, ২০০৯ সালে দলের জ্যেষ্ঠ খেলোয়াড়দের সাথে পুনরায় মতানৈক্য সৃষ্টি হওয়ায় এ পদ থেকে চলে আসেন। এরপর নর্দাম্পটনশায়ারের ওয়েলিংবোরা স্কুলের কোচের দায়িত্ব পান। জুন, ২০১৪ সালে ২০১৫ সালের ক্রিকেট বিশ্বকাপে আফগানিস্তান ক্রিকেট দলকে সহায়তার জন্য ব্যাটিং কোচের দায়িত্ব প্রদান করা হয়। পরবর্তীতে ৩ সেপ্টেম্বর, ২০১৪ তারিখে প্রধান কোচ হিসেবে কবির খানের স্থলাভিষিক্ত হয়েছিলেন তিনি। "Afghanistan coach Andy Moles on the 'most dangerous job in sport'". BBC Sport. 17 February 2015. Retrieved 18 February 2015. "Black Caps install Moles as coach"। ২৫ নভেম্বর ২০০৮। সংগ্রহের তারিখ ২০০৮-১১-২৬।  "Moles quits as New Zealand coach"। BBC Sport। ২৪ অক্টোবর ২০০৯। ২০০৯-১০-২৭ তারিখে মূল থেকে আর্কাইভ করা। সংগ্রহের তারিখ ২০০৯-১০-২৪।  Afghanistan appoint Moles as batting coach Moles named new Afghanistan coach নিল ব্রুম জেসি রাইডার ২০১৫ ক্রিকেট বিশ্বকাপ দলসমূহ ইএসপিএনক্রিকইনফোতে অ্যান্ডি মোলস (ইংরেজি) ক্রিকেটআর্কাইভে অ্যান্ডি মোলস (সদস্যতা প্রয়োজনীয়) (ইংরেজি)
ঠেলা জাল

ঠেলা জাল হল এক ধরনের মাছ ধরার জাল যা নদীর মোহনায় ব্যবহৃত হয়, বিশেষ করে ওয়েলস এবং ইংল্যান্ডের সেভার্ন মোহনায় স্যামন ধরার জন্য। জালের ধরনের মধ্যে ঠেলা জাল অন্যতম। ঠেলা জাল তিন কোনা। তাই এটাকে তিন কোনা বাঁশের ফ্রেমে আটকানো হয়। ভারতীয় উপমহাদেশে ঠেলা জাল দিয়ে সাধারণত ছোট ছোট মাছ ধরা হয়। ঠেলা জালের হাতল ধরে পানিতে নেমে সামনের দিকে নিলে এই জালে পুটি,খলিসা, চিংড়ি, বেলে ইত্যাদি মাছ ধরা পড়ে।
চিটাগং ইনডিপেন্ডেন্ট ইউনিভার্সিটি

চিটাগং ইন্ডিপেন্ডেন্ট ইউনিভার্সিটি (সিআইইউ) বাংলাদেশের একটি বেসরকারি বিশ্ববিদ্যালয়। চট্টগ্রাম মহানগরীর জামাল খান সড়কের পাশে এই বিশ্ববিদ্যালয় অবস্থিত। অ্যালপার ডগার (এডি) সায়েন্টিফিক ইনডেক্স র‌্যাংকিং-২০২২ এ সিআইইউ-এর নয় জন শিক্ষক স্থান পেয়েছেন। নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন: মাহফুজুল হক চৌধুরী (২০১৭ – ২০২১) বিশ্ববিদ্যালয়ে বর্তমানে ৩টি অনুষদের অধীনে ১০টি বিভাগ রয়েছে। লিবারেল আর্টস এবং সমাজবিজ্ঞান অনুষদ ইংরেজি ভাষা এবং সাহিত্য স্কুল অব ল প্রকৌশল এবং কম্পিউটার বিজ্ঞান অনুষদ কম্পিউটার সায়েন্স বিভাগ কম্পিউটার ইঞ্জিনিয়ারিং বিভাগ ইলেকট্রিক্যাল অ্যান্ড ইলেকট্রনিক ইঞ্জিনিয়ারিং ইলেকট্রনিক অ্যান্ড টেলিকমিউনিকেশন ইঞ্জিনিয়ারিং বাণিজ্য অনুষদ হিসাব বিজ্ঞান বিভাগ ফাইন্যান্স বিভাগ মার্কেটিং বিভাগ হিউম্যান রিসোর্স ম্যানেজমেন্ট বিভাগ ইন্ডিপেন্ডেন্ট ইউনিভার্সিটি অ্যালামনাই অ্যাসোসিয়েশন সিআইইউ সায়েন্স এন্ড ইঞ্জিনিয়ারিং ক্লাব এন্ড্রাগগি প্র্যাকটিসিয়াম কালাব বিজনেস স্টুডেন্টস সোসাইটি এনভায়রনমেন্ট ক্লাব ফিল্ম ক্লাব "Chittagong Independent University (CIU)"। ugc.gov.bd/। ২৯ মে ২০১৪ তারিখে মূল থেকে আর্কাইভ করা। সংগ্রহের তারিখ জানুয়ারি ৩, ২০১৪।  Barua, Prabir (২০২২-০৪-২৬)। "বিশ্বসেরা গবেষকের তালিকায় সিআইইউর উপাচার্যসহ নয় শিক্ষক"। দৈনিক আজাদী (ইংরেজি ভাষায়)। সংগ্রহের তারিখ ২০২২-০৫-০৫।  "মাহফুজুল হককে ৪ বছরের জন্য সিআইইউ'র ভিসি নিয়োগ"। বাংলানিউজটোয়েন্টিফোর.কম। ১১ জুন ২০১৭। সংগ্রহের তারিখ ১৫ অক্টোবর ২০২২।  দাপ্তরিক ওয়েবসাইট
রমনা থানা

রমনা থানা বাংলাদেশের ঢাকা বিভাগের অধীন ঢাকা জেলার একটি প্রশাসনিক এলাকা বা থানা। রমনা থানার অবস্থান হচ্ছে ২৩°৪৪′৩০″ উত্তর ৯০°২৪′৩০″ পূর্ব﻿ / ﻿২৩.৭৪১৭° উত্তর ৯০.৪০৮৩° পূর্ব﻿ / 23.7417; 90.4083-এ। ১৯৯১ সালের আদমশুমারি অনুযায়ী রমনার মোট জনসংখ্যা ১লক্ষ ৯৫ হাজার একশ ৬৭জন। যার মধ্যে পুরুষ জনসংখ্য ৫৮.৩২% এবং নারী ৪১.৬৮%। এই থানার ১৮ বছরের উর্ধ জনসংখ্যার পরিমাণ ১লক্ষ ২৭ হাজার ৪৯জন। বাংলাদেশের গড় ৩২.৪% সাক্ষরতার বিপরীতে রমনা থানার ৭বছরের উর্ধ জনসংখ্যার গড় সাক্ষরতার হার ৬৯.৩%। বাংলাদেশের উপজেলা বাংলাদেশের জেলা বাংলাদেশের বিভাগ "Population Census Wing, BBS."। ২৭ মার্চ ২০০৫ তারিখে মূল থেকে আর্কাইভ করা। সংগ্রহের তারিখ জানুয়ারি ৩, ২০১৫।
ইন্দ্রপ্রস্থ

ইন্দ্রপ্রস্থ (আক্ষরিক অর্থে: ইন্দ্রের শহর) ছিল মহাভারতের পাণ্ডবদের রাজ্যের রাজধানী। বর্তমান নতুন দিল্লী যে অঞ্চলে অবস্থিত, ইন্দ্রপ্রস্থের অবস্থান ছিল সেই একই অঞ্চলে। এই শহরটি খাণ্ডবপ্রস্থ নামেও পরিচিত, যা যমুনা তীরবর্তী একটি বনাঞ্চল। মহাভারতের আদিপর্বে রাজ্যলাভ পর্বে আছে, ধৃতরাষ্ট্র যুধিষ্ঠিরের পাঁচ ভ্রাতুষ্পুত্রকে কুরু-রাজধানী হস্তিনাপুর থেকে কিছু দূরবর্তী যমুনাতীরবর্তী খাণ্ডবপ্রস্থে বসবাস করতে বলেন। তখন যুধিষ্ঠির তার ভাইদের সঙ্গে খাণ্ডবপ্রস্থে যান। সেখানে তিনি সৌধমালাশোভিত পরিখাপ্রাকারবেষ্টিত উপবন-সরোবর-ভূষিত স্বর্গধামতুল্য যে নগর স্থাপন করেন, কালক্রমে তাই সাহিত্য ও ইতিহাসে যুধিষ্ঠিরের রাজধানী ইন্দ্রপ্রস্থ নামে প্রসিদ্ধি লাভ করেছে। পদ্মপুরাণে আছে, ইন্দ্র এ স্থানে স্বর্ণযূপ দিয়ে অনেক যাগযজ্ঞ করেছিলেন এবং সেসব যজ্ঞে ব্রাহ্মণদের বহু রত্নপ্রস্থ দান করেছিলেন। এজন্য এ স্থানের নাম ইন্দ্রপ্রস্থ। এখানে মৃত্যুবরণ করলে মানুষ পুনর্জন্মের হাত থেকে অব্যাহতি লাভ করে। এই শহরের আয়তন সাত যোজন। ইতিহাসের নানা উত্থান-পতনের মধ্যে যমুনা তীরবর্তী নিগমবোধ ঘাট এখনও প্রাচীন ইন্দ্রপ্রস্থের পবিত্র মহিমা বহন করছে। Singh, Upinder, সম্পাদক (২০০৬)। Delhi: Ancient History। Berghahn Books। পৃষ্ঠা xvii–xxi, 53–56। আইএসবিএন 9788187358299।  Tankha, Madhur (১১ মার্চ ২০১৪)। "The discovery of Indraprastha"। The HIndu। সংগ্রহের তারিখ ১৪ মার্চ ২০১৪।
হস্তিনাপুর

হস্তিনাপুর (হিন্দি: हस्‍तिनापुर, Sanskrit: हस्‍तिनापुरम्) ভারতের উত্তর প্রদেশ রাজ্যের মিরাট জেলায় অবস্থিত একটি শহর এবং নগর পঞ্চায়েত। হিন্দু মহাকাব্য মহাভারতে বর্ণিত কুরু রাজ্যের রাজধানী ছিল হস্তিনাপুর। গঙ্গার একটি পুরনো উপত্যকার তীরে অবস্থিত হস্তিনাপুরকে হিন্দু এবং জৈন উভয়েরই জন্য পবিত্রতম স্থান হিসাবে বিবেচনা করা হয়। এটি তিন জৈন তীর্থঙ্করের জন্মস্থান বলে বিশ্বাস করা হয়। পান্ডেশ্বর মন্দির এবং কর্ণ মন্দির সহ অনেক প্রাচীন হিন্দু মন্দির এখানে রয়েছে। পাশাপাশি বিভিন্ন জৈন মন্দির যেমন- শ্রী দিগম্বর, জৈন মন্দির, জম্বুদ্বীপ, কৈলাশ পর্বত এবং শ্বেত্বাম্বর জৈন মন্দির এখানে রয়েছে। ১৯৮৬ সালে প্রতিষ্ঠিত। এটি ভারতের অন্যতম প্রধান বন্যজীবন প্রকল্প। অভয়ারণ্যটি মেরুত, গাজিয়াবাদ, গৌতম বুধ নগর, বিজনোর, হাপুর,জ্যোতিবা ফুলে নগর(উত্তর প্রদেশ) ইত্যাদি বিস্তৃত অঞ্চল জুড়ে বিস্তৃত রয়েছে। এটি একটি বিস্তৃত বন। যা প্রায় ২,০৭৩ বর্গকিলোমিটার (৮০০ বর্গ মাইল) আয়তনের অঞ্চল জুড়ে অবস্থিত। হস্তিনাপুরে প্রতি বছর অক্ষয় তৃতীয়া, দাস লক্ষণ, কার্তিক মেলা, হোলির মেলা, এবং দুর্গা পূজা হয়। এই উৎসবগুলি বিভিন্ন বেসরকারী সংস্থা (এনজিও) এবং রাজ্য পর্যটন বিভাগ দ্বারা সংগঠিত হয়। ইন্দ্রপ্রস্থ মহাভারত দিগম্বর জৈন মন্দির হস্তিনাপুর জম্বু দ্বীপ "महाभारत सर्किट: जितनी ऊपर, उससे कहीं ज्यादा जमीन के नीचे है हस्तिनापुर की वैभवशाली गौरवगाथा"। Amar Ujala। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hastinapur | Meerut | UP Tourism"। uttarpradesh.gov.in। ২ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hastinapur sanctuary"। The Hindu। ২০০৬-১২-০৯। ৩ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hastinapur Sanctuary"। indiatravelfaq.com। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফাউস্ত উপকথা

ফাউস্ত উপকথা (জার্মান: Faustlegende, বিকল্প উচ্চারণ ফাউসৎ ও ফাউস্ট) ষোড়শ শতাব্দীর জার্মানিতে উদ্ভূত একটি উপকথা। এই উপকথার মূল প্রতিপাদ্য বিষয়টি হল - ভিটেনবার্গ বিশ্ববিদ্যালয়ের একজন মেধাবী স্কলার আরও আরও জ্ঞানজগতের সাধনায় ও অসীম ক্ষমতা অর্জনের উদ্দেশ্যে শয়তানের সাথে একটি চুক্তি করেন, যাতে ২৪ বছর তিনি শয়তানের সাহায্যে তাঁর জ্ঞানজগত ও ক্ষমতার সাধনা বজায় রাখতে পারেন। কিন্তু চুক্তি অনুযায়ী ঐ ২৪ বছর সময়সীমা শেষ হলে তাঁর আত্মা শয়তানের সম্পত্তি হিসেবে বিবেচিত হবে। এই চুক্তির ফলে প্রথমদিকে তিনি অনেক কিছু আপাত অসাধ্যসাধন করলেও সময়ের সাথে সাথে উপলব্ধি করেন, আসলে তিনি কিছুই করতে পারেননি। তখন বারে বারে ভগবানের কাছে ফিরে যেতে চাইলেও আর কোনও উপায় ছিল না। চুক্তিমতো ২৪ বছরের সময়সীমা শেষ হলে শয়তান একরাতে বলপূর্বক তাঁকে হত্যা করে, তাঁর আত্মা হরণ করে। পরদিন সকালে আবিষ্কৃত হয় তাঁর সম্পূর্ণ বিকৃত মরদেহ।
জেসি আইজেনবার্গ

জেসি অ্যাডাম আইজেনবার্গ (ইংরেজি: Jesse Adam Eisenberg; জন্ম অক্টোবর ৫, ১৯৮৩) একজন আমেরিকান অভিনেতা এবং নাট্যকর। গেট রিয়াল (১৯৯৯–২০০০) নামক হাস্যকর ধারাবাহিক নাটকে আইজেনবার্গকে টেলিভিশনে প্রথম বারের মতো দেখা যায়। ২০০২ সালে রজার ডজার চলচ্চিত্রে মূল চরিত্রে অভিনয়ের পর বেশ কিছু চলচিত্রে দেখা গিয়েছে, দ্য ইম্পেররস ক্লাব (২০০২), দ্য ভিলেজ (২০০৪), দ্য স্কুইড অ্যান্ড দ্য ওহেল (২০০৫), দ্য লিভিং ওয়েক (২০০৭) এবং দ্য এডুকেশন অফ চার্লিস ব্যাংকস (২০০৭)। ২০০৭ সালে দ্য লিভিং ওয়েক চলচিত্রে মিলস জকুইন চরিত্রের জন্য আইজেনবার্গ ভেইল ফিল্ম ফেস্টিভ্যালে রাইসিং স্টার এওয়ার্ড জেতেন। ২০০৯ সালে আইজেনবার্গ অ্যাডভেঞ্চারল্যান্ড এবং ভৌতিক হাস্যকর জম্বিল্যান্ড চলচ্চিত্রে অভিনয় শুরু করেছিলেন যার জন্য আইজেনবার্গ সমালোচকদের প্রশংসা অর্জন করেন। আইজেনবার্গ ২০১০ সালে দ্য সোশ্যাল নেটওয়ার্ক চলচিত্রে ফেসবুক প্রতিষ্ঠাতা মার্ক জাকারবার্গ চরিত্রে অভিনয় করার জন্য গোল্ডেন গ্লোব পুরস্কার এবং একাডেমি পুরস্কারের জন্য মনোনীত হন। ২০১০ সালে হলি রোলারস চলচ্চিত্রের জন্য স্যানড্যান্স ফিল্ম ফেস্টিভ্যাল গ্র্যান্ড জুরি পুরস্কারের জন্য মনোনীত হন। ইন্টারনেট মুভি ডেটাবেজে জেসি আইজেনবার্গ-এর পুরস্কার (ইংরেজি) উইকিমিডিয়া কমন্সে জেসি আইজেনবার্গ সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে জেসি আইজেনবার্গ (ইংরেজি) ইন্টারনেট ব্রডওয়ে ডেটাবেজে জেসি আইজেনবার্গ (ইংরেজি) ইন্টারনেট মুভি ডেটাবেজে জেসি আইজেনবার্গ  (ইংরেজি)
জিইসি মোড়

জিইসি মোড়, চট্টগ্রামের খুলশী থানার অর্ন্তগত প্রধান বাণিজ্যিক এলাকা যা শহরের প্রায় মধ্যে অবস্থিত। এর উত্তরে নগরীরর ২নং গেইট, দক্ষিণে ওয়াসা মোড়, পশ্চিমে খুলশী, এবং পূর্বে মেহেদীবাগ এলাকা পর্যন্ত বিস্তৃত। শহরের বহু ব্যবসা প্রতিষ্ঠানের প্রধান এবং বাণিজ্যিক কার্যালয় এখানে অবস্থিত। জেনারেল ইলেকট্রিক কোম্পানি থেকে জিইসি মোড় নামকরণ হয়েছে। এখানে অধ্যাপক মোহাম্মদ খালেদ চত্বর নামে একটি চত্বর রয়েছে। নগরীর মুরাদপুর ফ্লাইওভার জিইসি মোড় হয়ে মুরাদপুরের দিকে শেষ হয়েছে। চট্টগ্রাম সিটি কর্পোরেশন চট্টগ্রাম জেলা চট্টগ্রাম বিভাগ "অধ্যাপক মোহাম্মদ খালেদ চত্বর হচ্ছে জিইসি মোড়"। bdeuronews.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৪।  উইকিমিডিয়া কমন্সে জিইসি মোড় সংক্রান্ত মিডিয়া রয়েছে।
হাসান মাসুদ

হাসান মাসুদ একজন বাংলাদেশি অভিনেতা, পরিচালক এবং গায়ক। এছাড়াও তিনি একজন সাবেক সাংবাদিক ও সামরিক কর্মকর্তা। হাসান মাসুদ বরিশালে জন্মগ্রহণ করলেও বেড়ে উঠেছেন ঢাকায়। তিনি বিএএফ শাহীন কলেজ ঢাকা থেকে এস এস সি এবং সরকারি তিতুমীর কলেজ থেকে এইচ এস সি পাশ করেন। পরে তিনি বাংলাদেশ সামরিক একাডেমিতে (বিএমএ) ক্যাডেট হিসাবে যোগদান করেন। হাসান ছোটবেলা থেকে গান গেয়ে আসছেন এবং তিনি ছায়ানট থেকে নজরুল সঙ্গীত-এর উপর ৫ বছরের একটি কোর্স সম্পন্ন করেন। হাসান ১৯৮৫ সালে বাংলাদেশ সেনাবাহিনীতে ক্যাডেট হিসেবে যোগ দেন এবং ১৯৯২ সালে মাত্র ৭ বছরের মাথায় ক্যাপ্টেন পদেই অবসর গ্রহণ করেন। তিনি নিউ নেশন এবং পরবর্তীতে ১৯৯৫ সালে ডেইলি স্টারে ক্রীড়া প্রতিবেদক হিসেবে কাজ করেন। তিনি ফেব্রুয়ারি ২০০৪ থেকে ২০০৮ পর্যন্ত ব্রিটিশ ব্রডকাস্টিং কর্পোরেশনের বাংলা শাখার অধিবেশনের একজন সংবাদদাতা ছিলেন। মোস্তফা সরয়ার ফারুকীর পরিচালিত ২০০৩ সালের ব্যাচেলর চলচ্চিত্রের মাধ্যমে চলচ্চিত্র জগতে তার পথচলা শুরু হয়। পরবর্তীতে তিনি মেড ইন বাংলাদেশ চলচ্চিত্র এবং অনেক নাটকে অভিনয় করেন। তার অভিনীত টেলিভিশন নাটকগুলির মধ্যে রয়েছে "হাউস ফুল," "ট্যাক্সি ড্রাইভার," "এফডিসি", "বউ", "খুনসুটি", "গ্রাজুয়েট", "রঙের দুনিয়া", "আমাদের সংসার", "গণি সাহেবের শেষ কিছুদিন" এবং "বাতাশের ঘর" ইত্যাদি। হাসান ব্যাচেলর চলচ্চিত্রের আজকে না হয় ভালোবাসো গানে কণ্ঠ দিয়েছেন। তার প্রথম সঙ্গীত অ্যালবাম হৃদয়ঘটিত ২০০৬ সালে ভালোবাসা দিবসে প্রকাশ পায়। ব্যাচেলর মেড ইন বাংলাদেশ "Interview with Bangladeshi journalist-turned-actor Hasan Masood - Yahoo News Singapore"। Sg.news.yahoo.com। ২০১৩-০৬-২২। ২০১৩-১২-২১ তারিখে মূল থেকে আর্কাইভ করা। সংগ্রহের তারিখ ২০১৪-০১-১১।  "চাররঙা হাসান মাসুদ"। দেশ রূপান্তর। ৩ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ফেসবুকে হাসান মাসুদ
আবিদা সুলতানা

আবিদা সুলতানা বাংলাদেশের অন্যতম কণ্ঠশিল্পী । তিনি আধুনিক গান এবং চলচ্চিত্র প্লেব্যাক এর জন্য বিখ্যাত। বাংলাদেশের পঞ্চগড় জেলার একটি সাংষ্কৃতিকমনা পরিবারে আবিদার জন্ম। সাংষ্কৃতিকমনা পরিবার হওয়ায় শৈশব থেকেই আবিদা গান, নাটক, নাচসহ বিভিন্ন সাংস্কৃতিক কর্মকান্ডের সাথে জড়িত ছিল। ছোটবেলায় গানের চেয়েও নাচের প্রতি আবিদার বেশি ঝোঁক ছিল। আবিদা সুলতানা বাবু রাম গোপাল মহন্ত, ওস্তাদ ফুল মোহাম্মদ, আক্তার সাদমানি, বারীন মজুমদার, ওস্তাদ নারু এবং ওস্তাদ সগীরউদ্দীন খান থেকে গানের তালিম নিয়েছেন। আবিদার সঙ্গীত জীবনে এই প্রখ্যাত ওস্তাদদের প্রভাব বিশেষভাবে লক্ষ করা যায়। রবীন্দ্র সঙ্গীত এবং নজরুল সঙ্গীত এই দুইটির উপর আবিদা তালিম নিলেও আধুনিক গানেই তিনি বেশি মনোযোগী। পূর্ব পাকিস্তানের একটি সঙ্গীত প্রতিযোগিতায় (পরবর্তীতে তা ফুলকড়িঁ নামে বেশি পরিচিতি লাভ করে) বিজয়ী হন। ১৯৬৮ সালে বাংলাদেশ টেলিভিশন এবং বাংলাদেশ বেতার এর সঙ্গীত শিল্পী হিসেবে তালিকাভুক্ত হন। তখন থেকেই তিনি এই দুই মাধ্যমে নিয়মিত গান পরিবেশন করে আসছেন। ১৯৭৪ সালে তিনি চলচিত্রে সর্বপ্রথম প্লেব্যাক করেন। এই পর্যন্ত আবিদা ৪৫০ টির বেশি চলচ্চিত্রের গানে কন্ঠ দিয়েছেন। আবিদা ১৯৭৪ সালে বাংলাদেশের আরেক সঙ্গীত কিংবদন্তি শিল্পী রফিকুল আলমের প্রেমে পড়েন। ১৯৭৫ সালে তারা বিবাহ বন্ধনে আবদ্ধ হন। তাদের একটি পুত্র সন্তান রয়েছে। এছাড়াও তিনি সঙ্গীত পরিচালক শওকত আলী ইমন এর বড় বোন। একটা দোলনা যদি বিমূর্ত এই রাত্রি আমার হৃদয়ের অচেনা দুটি নদী হারজিৎ চিরদিন থাকবেই হাতে থাক দুটি হাত মধু চন্দ্রীমার এই রাত আমাদের দেশটা স্বপ্ন পুরী একি বাঁধনে বল আমি সাত সাগর পাড়ি দিয়ে রঙীলা পাখিরে আমি জ্যোতিষীর কাছে যাব "Abida Sultana on Gtv's biography programme"। Maynal Hossain Chowdhur। daily-sun। [স্থায়ীভাবে অকার্যকর সংযোগ] "কণ্ঠশিল্পী জনাবা আবিদা সুলতানা গীত গানের তালিকা"। www.priyo.com। ১০ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৫।
শিশির ভট্টাচার্য্য

শিশির ভট্টাচার্য্য (জন্ম: ৯ মার্চ ১৯৬০) বাংলাদেশী চিত্রশিল্পী, শিক্ষাবিদ ও কার্টুনিস্ট। ১৯৮০ সাল থেকেই তার শিল্পকর্মে রাজনৈতিক প্রতিষ্ঠানগুলোর সমালোচনা বিদ্রুপাত্মক শৈলীতে প্রকাশ পেয়ে আসছে। বাংলাদেশের দৈনিক পত্রিকাগুলোতে তার রাজনৈতিক কার্টুনগুলো নিয়মিত প্রকাশিত হয়। তিনি দেশের রাজনৈতিক বিষয়কে কার্টুনের বলিষ্ঠ অথচ সহজ রেখা আর বিদ্রুপের ভঙ্গিতে সাবলীলভাবে জনগণের কাছে উপস্থাপন করার প্রয়াশ চালিয়েছেন। শিশির ১৯৮৩ সালে ঢাকা চারুকলা ইনস্টিটিউট থেকে চারুকলার ওপর স্নাতক ডিগ্রী অর্জন করেন। ১৯৮৭ সালে ভারতের এম এস ইউনিভার্সিটি অব বরোদা থেকে চারুকলায় স্নাতকোত্তর ডিগ্রী অর্জন করেন। শিশির মূলত একজন কার্টুনিস্ট হিসেবেই বেশি পরিচিত। আশির দশকে ছাত্রাবস্থায় তিনি কার্টুন করতে শুরু করেন। পরবর্তী সময়ে সামরিক সরকারের সময়কালে প্রতিবাদী কার্টুন করেন। নব্বইয়ের দশকে সংবাদপত্রে কার্টুনিস্ট হিসেবে তার প্রকাশ হয়। তার অঙ্কিত রাজনৈতিক কার্টুনগুলো প্রথম আলোসহ বাংলাদেশের জনপ্রিয় সব সংবাদ মাধ্যমে প্রকাশিত হয়। তিনি ঢাকা বিশ্ববিদ্যালয়ের চারুকলা অনুষদে সহযোগী অধ্যাপক হিসেবে কর্মরত আছেন। শিশিরের চিত্রকর্ম নিয়ে সর্বপ্রথম একক প্রদর্শনী হয় ১৯৯৪ সালে চট্টগামে। এরপর তার দ্বিতীয় একক প্রদর্শনী হয় ঢাকায় ২০০০ সালে। তিনি ইংল্যান্ডের ম্যানচেস্টারে ‍আর্ট সাউথ এশিয়ার আওতায় কর্মসূচীর একটি গ্রুপ প্রদর্শনীতে অংশ নেন। তিনি পাকিস্তানের একটি গ্রুপ প্রদর্শনীতে অংশগ্রহণ করেন। ২০০৭ সালে জাপানে শিশিরের একটি এক মাসের দীর্ঘ প্রদর্শনী অনুষ্ঠিত হয়। "শিশির ভট্টাচার্য্য"। www.dhakaartcenter.org। ২৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৫।  রায়, অজয় কুমার (আগস্ট ২০১৮)। "রাজনৈতিক ও গুণী ব্যক্তিদের সংক্ষিপ্ত পরিচিতি"। ঠাকুরগাঁও জেলার ইতিহাস (২ সংস্করণ)। ঢাকা: টাঙ্গন প্রিন্টিং এন্ড পাবলিকেশন। পৃষ্ঠা ৩০৬-৩০৭। আইএসবিএন 978-9843446497।  |সংগ্রহের-তারিখ= এর |ইউআরএল= প্রয়োজন (সাহায্য) "কার্টুনের শিশির"। দৈনিক ইত্তেফাক। ১৬ জুলাই ২০১৫। সংগ্রহের তারিখ ২০১৮-০১-২২।  Closeup Japan: Shishir brings the charm of his cartoons to Japan, The Daily Star, 2007-09-07; Retrieved: 2007-09-114
অহীরা গান

অহিরা গান বা কপিলা গীত বা ডহরউআ গীত ভারতের ঝাড়খণ্ড রাজ্য এবং পশ্চিমবঙ্গ রাজ্যের পুরুলিয়া জেলার কুড়মি জনজাতির বাঁদনা নামক কৃষিভিত্তিক উৎসবের লোকসঙ্গীত। বাঁদনা পরবে অহীরা গান গরুদের জাগরণের উদ্দেশ্যে পুরুষকন্ঠে সমবেত কন্ঠে মাদল, ধামসা, ধোল, ঝুমকা ইত্যাদি বাদ্যযন্ত্র সহকারে গাওয়া হয়ে থাকে। রাখাল বা পশুপালক শ্রেণীর এই সকল গায়কদের কুড়মালি ভাষায় ধাঁগড় বলা হয়ে থাকে। কৃষি সহায়ক হিসেবে গোরুদের স্তুতি, গৃহস্থের সমৃদ্ধি কামনা এবং গৃহকর্তার নিকট অর্থ প্রত্যাশাই এই গানের বিষয়বস্তু। ধাঁগড়রা একটি স্তাবক গাওয়ার পর বাদ্যযন্ত্রগুলি বাজানো হয়ে থাকে, আবার বাজনা বন্ধ হলে আবার গাওয়া হয়, এই রীতিতে অহীরা গীত গাওয়া হয়ে থাকে। বিদায়বেলায় তাদের খাদ্য ও অর্থ প্রদান করা হয়ে থাকে। গরু জাগরণের গানগুলি ছাড়াও কথোপকথনমূলক বা প্রশ্নোত্তরমূলক অহীরা গীতের প্রচলনও আছে। এই ধরনের গানে গরুর জীবন প্রণালী ও বৈশিষ্টি প্রশ্নোত্তরের মতন করে ব্যাখ্যা করে করে গাওয়া হয়ে থাকে। দিলীপ কুমার গোস্বামী, সীমান্ত রাঢ়ের লোকসংস্কৃতি, প্রকাশক- পারিজাত প্রকাশনী, বিদ্যাসাগর পল্লী, পুরুলিয়া-৭২৩১০১, প্রথম প্রকাশ- ২৪শে ডিসেম্বর, ২০১৪
অসুখ (চলচ্চিত্র)

অসুখ, ঋতুপর্ণ ঘোষ পরিচালিত ১৯৯৯ সালে মুক্তিপ্রাপ্ত ভারতীয় বাংলা চলচ্চিত্র। এই চলচ্চিত্রটি তারকা মেয়ে, রোহিণী (দেবশ্রী রায়) এবং তার পিতা সুধাময় (সৌমিত্র চট্টোপাধ্যায়)-এর বিভেদ নিয়ে তৈরি, যিনি অনিচ্ছাকৃতভাবে তার মেয়ের উপার্জনের উপর নির্ভরশীল। রোহিণীর মা (গৌরী ঘোষ), যাকে হঠাৎ করে হাসপাতালে ভর্তি হতে হয়। কেউ জানে না তিনি কোন কারণে অসুস্থ। এই অসুস্থতা রোহিণীর জীবনে বিভিন্ন ঘটনা ঘটায় এবং বাবার সাথে দূরত্ব সৃষ্টি করে। চলচ্চিত্রটি মিম্বাই আন্তর্জাতিক চলচ্চিত্র পুরস্কার অনুষ্ঠানে আন্তর্জাতিক চলচ্চিত্র সমালোচক ফেডারেশনের (বিশেষ উল্লেখ) পুরস্কার লাভ করে। ইন্টারনেট মুভি ডেটাবেজে অসুখ (ইংরেজি)